Aed av Dalriada

Aed Find, med tilnavnet «den hvite» (skotsk-gælisk: Áed mac Echdach; født før 736, død 778) var konge av Dalriada (et område i moderne vestlige Skottland og grevskapet Antrim i Irland) fra før 768 til sin død. Áed var sønn av Eochaid mac Echdach, en etterkommer av Domnall Brecc i direkte linje fra kongene fra Cenél nGabráin. Han etterfulgte Eogan; det er uklart hva slags, om noe, slektskap det var mellom dem. Han ble selv etterfulgt av Fergus II. Navnet Áed er skotsk-gælisk (walisisk: Aed) av irske ord av indoeuropeisk opprinnelse i betydning «ild». I irsk mytologi var navnet knyttet til en gud i underverden, Aodh.I henhold til senere genealogier var Áed tippoldefar til Kenneth MacAlpin (Cináed mac Ailpín), som tradisjonelt ble regnet som den første kongen av skottene (han var isteden den første gæliske kongen av pikterne). Denne avstamningen gikk via Áeds sønn Eochaid mac Áeda Find og Eochaids sønn Alpín mac Echdach. Bevisene for eksistensen av Eochaid og Alpín er av sen opprinnelse og ikke overbevisende, og viser tegn på fabrikasjon i høymiddelalderen.
Ulster-annalene for året 768 rapporterer «Bellum i Fortrinn iter Aedh & Cinaedh»: et slag i Fortriu mellom Áed og Cináed. Dette er forstått som at Áed Find og den piktiske konge Ciniod I (kalt for Cinadhon i henvisningen til hans død i 775). Med denne seieren etablerte antagelig Áed Find sin autoritet som konge av Dalriada. Annalene av de fire mesterne, en mindre pålitelig kilde, har gitt en annen versjon av dette slaget, og plassert det i Leinster. Seierherren er oppgitt som Cináed mac Flainn av Uí Failgi og hans beseirede fiende som en viss Áed.
Áeds døde i 778 er notert av Ulster-annalene. Han synes å ha bli fulgt som konge av sin bror Fergus mac Echdach.
Krønike om kongene av Alba nevner noe som «Lovene til Áed mac Echdach» under styret til Áeds antatte oldebarn Donald MacAlpin (Domnall mac Ailpín): «På hans tid gjorde gælerne med deres konge rettighetene og lovene til kongeriket, [som er kalt for lovene] til Áed, Eochaids sønn, i Forteviot. Hva disse lovene angikk er ikke kjent.


== Referanser ==


== Litteratur ==
For primærkilder, se eksterne lenker nedenfor

Anderson, Alan Orr ([1922] 1990): Early Sources of Scottish History A.D. 500 to 1286, bind I, revidert og korrigert utgave, Stamford: Paul Watkins, ISBN 1-871615-03-8
Bannerman, John (1999): «The Scottish Takeover of Pictland» i: Broun, Dauvit & Clancy, Thomas Owen, red.: Spes Scotorum: Hope of Scots. Saint Columba, Iona and Scotland. T & T Clark, Edinburgh, ISBN 0-567-08682-8
Broun, Dauvit (1999): The Irish Identity of the Kingdom of the Scots. Boydell, Woodbridge, ISBN 0-85115-375-5
Broun, Dauvit (1998): «Pictish Kings 761–839: Integration with Dál Riata or Separate Development» i: Foster, Sally M., red.: The St Andrews Sarcophagus: A Pictish masterpiece and its international connections. Four Courts, Dublin, ISBN 1-85182-414-6
Skene, William Forbes, red. (1867): Chronicles of the Picts, Chronicles of the Scots, and Other Early Memorials of Scottish History, Edinburgh: Edinburgh General Register House


== Eksterne lenker ==
CELT: Corpus of Electronic Texts hos University College Cork inkluderer Ulster-annalene, Tigernach-annalene, Annalene av de fire mesterne and Inisfallen-annalene, Chronicon Scotorum, Lebor Bretnach (som inkluderer Duan Albanach), genealogier, og ulike helgenbiografier. Det meste er oversatt til engelsk eller oversettelser er pågang.
Annals of Clonmacnoise hos Cornell
The Chronicle of the Kings of Alba